
Ehitusloa andmine (Kangelaste 32)

1. ASJAOLUD JA MENETLUSE KÄIK

07.07.2015 läbivaatamiseks laekus Kangelaste 32 koolihoones ventilatsiooni ning küttesüsteemide ümberehitamiseks ehitusloa taotlus koos ehitusprojektiga (linnavalitsuse dokumendiregistris  nr  6637). 

Esitatud dokumentatsiooni läbivaatamisel on avastatud, et ehitusprojekt on Päästeametiga kooskõlastamata. 

Tuleohutuse seaduse § 5 lõike 1 kohaselt kohaliku omavalitsuse üksus võib ehitusseadustikus sätestatud ehitus- või kasutusloa anda, kui Päästeamet on kooskõlastanud ehitusprojekti või kasutusloa andmise ehitise kohta, millele on õigusaktiga kehtestatud tuleohutusnõuded. 09.07.2015 Päästeametile on Kangelaste 32 ehitusprojekt  kooskõlastamiseks e-posti teel saadetud. 

24.08.2015 Päästeamet teatas ehitusprojekti heakskiidu andmisest keeldumisest (linnavalitsuse dokumendiregistris  nr  8385), millest on teatatud linnavalitsuse dokumendiregistri kaudu taotlejale.
18.12.2015 projekteerija edastas korrigeeritud ehitusprojekti ning palus edastada Päästeametile kooskõlastamiseks. 29.12.2019 ehitusprojekt oli suunatud Päästeametile kooskõlastamiseks ning 30.12.2015 Päästeamet kirjaga nr 7.2-3.3/13442-6 kooskõlastas Kangelaste 32 koolihoones ventilatsiooni ning küttesüsteemide ümberehitamiseks ehitusloa. 

Kangelaste 32 esitatud dokumentides koolihoones ventilatsiooni ning küttesüsteemide ümberehitamiseks  ehitusseadustiku § 44 toodud ehitusloa andmisest keeldumise põhjused puuduvad. Seega Kangelaste 32 koolihoones ventilatsiooni ning küttesüsteemide ümberehitamiseks ehitusloa andmiseks takistusi ei ole ning ehitistele võib väljastada ehitusload. 

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva linna ehitusmääruse § 24 lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3. OTSUS

Anda ehitusluba Kangelaste 32 koolihoones ventilatsiooni ning küttesüsteemide ümberehitamiseks ehitusloa.

4. RAKENDUSSÄTTED

4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

